Resident a la pedania il·licitana de Carrús, el seu curtmetratge "El ataque de los robots de Nebulosa-5" es va convertir en un dels més premiats de l'any 2009, amb més de 110 guardons i 350 seleccions en festivals de tot el món, incloent la Quinzena de Realitzadors del 62è Festival Internacional de Cinema de Canes, el Festival de Cinema de Sundance, el Festival Internacional de Cinema de Chicago, l'Ann Arbor Film Festival, l'Internationale Kurzfilmtage Winterthur i el Fantastic Fest d'Austin. Després d'aconseguir la preselecció als Oscar i als Premis Goya, va guanyar el Méliès d'Or al millor curtmetratge fantàstic europeu i va ser considerat el tercer millor curt espanyol de la dècada segons l'enquesta a directors, productors i distribuïdors del Festival de Cinema d'Alcalá de Henares.